Breskur njósnari er sendur til Panama eftir að það kemst upp að hann á í ástarsambandi við hjákonu sendiherra . Þegar hann er kominn á staðinn þá kynnist hann klæðskera með glæpsamlega fortíð og er með tengsl við alla aðal stjórnmálamennina í landinu sem og alla helstu glæpamenn í Panama . Klæðskerinn á einnig eiginkonu sem vinnur fyrir forseta Panama ... Lesa meira Breskur njósnari er sendur til Panama eftir að það kemst upp að hann á í ástarsambandi við hjákonu sendiherra . Þegar hann er kominn á staðinn þá kynnist hann klæðskera með glæpsamlega fortíð og er með tengsl við alla aðal stjórnmálamennina í landinu sem og alla helstu glæpamenn í Panama . Klæðskerinn á einnig eiginkonu sem vinnur fyrir forseta Panama og er auk þess stórskuldugur . Verkefnið er að komast að því hvað forsetinn hyggst fyrir varðandi Panamaskurðinn . En það sem þeir gera í sameiningu er að sjóða saman stóra lygasögu um fyrrum málaliða sem eru að undirbúa byltingu í landinu og séu tilbúnir að vinna með Bretum og Bandaríkjamönnum til að ná því ætlunarverki sínu . Myndin er gerð eftir spennusögu John LeCarre . ... minna Þessi mynd er auðvitað hvalreki fyrir aðdáendur leCarre , en eins og oft áður : Bókin var betri . Persónurnar eru flatari og skilja ekki mikið eftir sig . Söguþráðurinn verður ólíkindalegur og allt að farsakenndur . Þó voru ýmsar senur í myndinni góðar , t . d. fundur klæðskerans og Brosnan á hóruhúsinu og aðrar þar sem húmorinn fær að taka völdin . Geoffrey Rush leikur klæðskerann og gerir það mjög vel , en Pierce Brosnan er fremur leiðinlegur að venju . Njósnarinn Andy Osnard ( Pierce Brosnan ) hefur munað betri tíð . Hans síðasta tækifæri er Panama . Verk hans er að líta eftir því hvort að ekki sé allt með felldu þar í landi vegna hins gríðarlega mikilvægis Panamaskurðarins . Þegar hann er þangað kominn notfærir hann sér hinn fremur einfalda klæðskera Harry Pendel ( Geoffrey Rush ) til að gefa sér mikilvægar upplýsingar í té þar sem að Harry er klæðskerinn fyrir alla háttsettustu mennina í Panama . Ef að Harry verður ekki samvinnuþýður hótar Andy að segja konu hans Louisu ( Jamie Lee Curtis ) frá óheiðarlegri fortíð hans . Harry gerir eins og honum er sagt en áður en hann veit af er hann orðinn flæktur í flókinn lygavef sem gæti varðar framtíð alls landsins . Það sem heldur þessari mynd gangandi eru nokkrar glimrandi góðar frammistöður frá leikurum . Það sem dregur hana niður er mikill ótrúverðugleiki í handritinu . Ég á til dæmis bágt með að trúa því að MI 6 ( breska leyniþjónustan ) myndi hafa þennan afglapa í starfi hjá sér . Ég á einnig bágt með að trúa því að það sé hægt að blekkja CIA og bandaríska herinn jafn rækilega og gert er í þessari mynd . Samt er myndin aldrei leiðinleg og er alltaf gaman að fylgjast með framvindu mála , sérstaklega með þennan leikarahóp innanborðs . Pierce Brosnan er kvikindislega heillandi sem hinn spillti njósnari þótt að hann sé í rauninni ekki að gera neitt annað en að leika hinn illa tvíburabróður James Bond . Stórleikarinn Geoffrey Rush stendur hins vegar upp úr sem hinn ráðvillti klæðskeri sem hefur enga hugmynd um hvernig hann á að fara að því að snúa sig út úr flækjunni . Rush leikur sinn þátt prýðilega og sömu sögu er að segja um Brendan Gleeson sem kemur virkilega á óvart með túlkun sinni á fyrrverandi byltingarmanni , núna drykkjusjúklingi , buguðum á sál og líkama . Myndin er aldrei leiðinleg og er alltaf fín skemmtun en hún stendur ekkert upp úr af þeim aragrúa spennumynda sem nú eru á markaðnum . Alla vega reynir hún það og ég virði það .